Ágæt makrílveiði er nú hjá íslensku uppsjávarskipunum eftir fremur slaka byrjun á vertíðinni. Það er langt að fara á miðin og siglingin í Síldarsmuguna getur tekið hátt á þriðja sólarhring. Unnið verður alla verslunarmannahelgina þar sem mestur afli berst að landi.
Nú er um mánuður síðan makrílvertíðin hófst og tæplega tuttugu íslensk skip á veiðum. Vertíðin byrjaði rólega en á síðustu einni til tveimur vikum hefur veiðin glæðst mikið.
Segir Baldur Már Einarsson, útgerðarstjóri Eskju. Já, það er langt að sækja á miðin, veiðin er í Síldasrsmugunni en makríllinn heldur sig fjarri Íslandsmiðum þriðja árið í röð.
Enn lengri sigling er til hafna sunnar á landinu og til dæmis eru skipin í Vestmannaeyjum tvo og hálfan sólarhring á miðin. Og til að mæta kostnaði við svo langa siglingu, sameina útgerðir sem það geta, aflann í eitt skip sem flytur makrílinn í land.
Makríllinn er nær allur frystur til mannendis og nú segir Baldur von á 2300 tonnum í vinnsluna. Það er því mikil vinna fram undan og unnið alla helgina.
Makrílveiðin hefur glæðst mikið undanfarið en það getur tekið á þriðja sólarhring að sækja aflann í Síldarsmuguna. Mikið annríki er í vinnslunni í landi og sums staðar verður unnið alla verslunarmannahelgina.